2011.gada .augustā Noteikumi Nr.

Rīgā (prot. Nr. .§)

**Trušu un kažokzvēru pārraudzības kārtība**

Izdoti saskaņā ar Ciltsdarba

un dzīvnieku audzēšanas likuma

12.panta pirmo daļu

**I. Vispārīgais jautājums**

1. Noteikumi nosaka trušu un kažokzvēru pārraudzības kārtību.

**II. Trušu pārraudzības kārtība**

2. Šķirnes lauksaimniecības dzīvnieku audzētāju organizācija, kurai ir piešķirts šķirnes lauksaimniecības dzīvnieku audzētāju organizācijas statuss saskaņā ar normatīvajiem aktiem par šķirnes lauksaimniecības dzīvnieku audzētāju organizāciju atbilstības kritērijiem un šķirnes lauksaimniecības dzīvnieku audzētāju organizācijas statusa piešķiršanas kārtību, (turpmāk – truškopības organizācija) uztur trušu pārraudzības datubāzi (turpmāk – datubāze) un nodrošina pārraudzības datu apstrādi.

3. Pārraudzību veic ganāmpulkā, kas ir reģistrēts saskaņā ar normatīviem aktiem par lauksaimniecības dzīvnieku, to ganāmpulku un novietņu, kā arī lauksaimniecības dzīvnieku apzīmēšanas kārtību.

4. Pirms pārraudzības uzsākšanas trušu ganāmpulka īpašnieks iesniedz truškopības organizācijā iesniegumu par pārraudzības darba uzsākšanu. Iesniegumā norāda šādu informāciju:

4.1. ganāmpulka un novietnes numuru;

4.2. fiziskas personas, kas veic pārraudzību, (turpmāk – pārraugs) sertifikāta vai apliecības numuru.

5. Trušu pārraudzības gads sākas 1.janvārī un beidzas 31.decembrī.

6. Pārraugs, ievērojot ciltsdarba programmu truškopībā, uzskaita šādus pārraudzības datus:

6.1. vaislas trušu mātītei:

6.1.1. dzīvu un nedzīvu dzimušo trusēnu skaitu metienā;

6.1.2. pielikto vai atņemto trusēnu skaitu metienā;

6.1.3. atšķirto trusēnu skaitu, vecumu un svaru;

6.2. vaislas tēviņam:

6.2.1. vaislas trušu mātīšu skaitu lecināšanas periodā un dzimušo trusēnu skaitu.

7. Šķirnes lauksaimniecības dzīvnieku audzēšanas saimniecībās, kas atzītas saskaņā ar normatīvajiem aktiem par šķirnes lauksaimniecības dzīvnieku audzēšanas saimniecības atbilstības kritērijiem un šķirnes lauksaimniecības dzīvnieku audzēšanas saimniecības statusa piešķiršanas un anulēšanas kārtību, papildus šo noteikumu 6.punktā minētajiem pārraudzības datiem uzskaita pārraudzības datus saskaņā ar ciltsdarba programmu truškopībā.

8. Pārraugs trīs dienu laikā datubāzē reģistrē šo noteikumu 6.punktā minētos pārraudzības datus.

9. Truškopības organizācija saskaņā ar normatīvajiem aktiem par datu aizsardzību nodrošina autorizētu pieeju datubāzei:

9.1. ganāmpulka īpašniekam sava ganāmpulka datu apskatei un šo noteikumu 6.punktā minēto datu reģistrācijai, ja ganāmpulka īpašnieks pats veic pārraudzību savā ganāmpulkā;

9.2. pārraugam šo noteikumu 6.punktā minēto datu reģistrācijai;

9.3. valsts pārvaldes iestāžu pilnvarotām personām, kurām normatīvajos aktos par ciltsdarbu noteikto uzdevumu īstenošanai nepieciešams izmantot datubāzē esošo informāciju.

10. Truškopības organizācija katru gadu līdz 1.februārim iesniedz valsts aģentūrā "Lauksaimniecības datu centrs" (turpmāk – datu centrs) šo noteikumu 6.punktā minēto pārraudzības datu apkopojumu par iepriekšējo pārraudzības gadu.

11. Datu centrs mēneša laikā pēc pārraudzības datu apkopojuma saņemšanas ievieto to savā tīmekļa vietnē, kuras adrese ir norādīta Valsts reģionālās attīstības aģentūras pārziņā esošajā Publisko pakalpojumu katalogā.

**III. Kažokzvēru pārraudzības kārtība**

12. Šķirnes lauksaimniecības dzīvnieku audzētāju organizācija, kurai ir piešķirts šķirnes lauksaimniecības dzīvnieku audzētāju organizācijas statuss saskaņā ar normatīvajiem aktiem par šķirnes lauksaimniecības dzīvnieku audzētāju organizāciju atbilstības kritērijiem un šķirnes lauksaimniecības dzīvnieku audzētāju organizācijas statusa piešķiršanas kārtību, (turpmāk – kažokzvēru organizācija) nodrošina pārraudzības datu apstrādi.

13. Pirms pārraudzības uzsākšanas kažokzvēru ganāmpulka īpašnieks iesniedz kažokzvēru organizācijā iesniegumu par pārraudzības darba uzsākšanu. Iesniegumā norāda ganāmpulka numuru, kopējo dzīvnieku skaitu un vaislas dzīvnieku skaitu ganāmpulkā.

14. Pārraudzību veic:

14.1. ūdeļu, lapsu un polārlapsu ganāmpulkā, kas ir reģistrēts saskaņā ar normatīviem aktiem par lauksaimniecības dzīvnieku, to ganāmpulku un novietņu, kā arī lauksaimniecības dzīvnieku apzīmēšanas kārtību, un šķirnes lauksaimniecības dzīvnieku audzēšanas saimniecībā, kura atzīta saskaņā ar normatīvajiem aktiem par šķirnes lauksaimniecības dzīvnieku audzēšanas saimniecības atbilstības kritērijiem un šķirnes lauksaimniecības dzīvnieku audzēšanas saimniecības statusa piešķiršanas un anulēšanas kārtību un kurā šķirnei atbilstošu dzīvnieku skaits ir vismaz 50 procentu no vaislas dzīvnieku skaita;

14.2. šinšillu ganāmpulkā, kas ir reģistrēts saskaņā ar normatīviem aktiem par lauksaimniecības dzīvnieku, to ganāmpulku un novietņu, kā arī lauksaimniecības dzīvnieku apzīmēšanas kārtību.

15. Pārraudzības gads:

15.1. ūdelēm, lapsām un polārlapsām sākas 1.martā un beidzas 28. (29.) februārī;

15.2. šinšillām sākas 1.janvārī un beidzas 31.decembrī.

16. Pārraugs, kas, veicot pārraudzību saskaņā ar ciltsdarba programmu zvērkopībā un šinšillu audzēšanā (turpmāk – ciltsdarba programma), uzskaita šādus pārraudzības datus:

16.1. par ūdelēm, lapsām un polārlapsām:

16.1.1. vaislas mātītei norāda dzīvu dzimušo un nedzīvu dzimušo kucēnu skaitu metienā un minētos datus ieraksta mātītes pasē uz katra gada 1.jūliju;

16.1.2. vaislas tēviņam norāda apsēkloto mātīšu skaitu un to atnešanās rādītājus un minētos datus reģistrē tēviņa pasē un dzīvnieku reģistrācijas žurnālā uz katra gada 1.jūliju;

16.1.3. kucēniem norāda izcelšanos un dzimšanas datumu un minētos datus reģistrē jaundzīvnieka pasē.

16.2. par šinšillām:

16.2.1. vaislas mātītei norāda mazuļu skaitu metienā un minētos datus ieraksta mātītes pasē;

16.2.2. vaislas tēviņam norāda ražības datus (metienu skaitu mātītēm) un minētos datus reģistrē tēviņa pasē;

16.2.3. mazuļiem norāda izcelšanos un dzimšanas datumu un minētos datus reģistrē mazuļu dzimšanas dienasgrāmatā.

17. Fiziska persona, kas vērtē ūdeles, lapsas un polārlapsas, (turpmāk – vērtētājs) un pārraugs, kas vērtē šinšillas, uzskaita vērtēšanas datus, iedalot tos klasēs, saskaņā ar ciltsdarba programmā noteiktām prasībām.

18. Pārraugs un vērtētājs šo noteikumu 16. un 17.punktā minēto pārraudzības datu un vērtēšanas datu kopsavilkumu par iepriekšējo pārraudzības gadu iesniedz kažokzvēru organizācijai apkopošanai un analīzei:

18.1. katru gadu līdz 1.martam – par ūdelēm, lapsām un polārlapsām;

18.2. katru gadu līdz 1.jūlijam – par šinšillām.

19. Kažokzvēru organizācija katru gadu līdz 1.augustam iesniedz datu centrā šo noteikumu 16. un 17.punktā minēto pārraudzības datu apkopojumu par iepriekšējo pārraudzības gadu.

20. Datu centrs mēneša laikā pēc pārraudzības datu apkopojuma saņemšanas ievieto to savā tīmekļa vietnē, kuras adrese ir norādīta Valsts reģionālās attīstības aģentūras pārziņā esošajā Publisko pakalpojumu katalogā.

**IV. Pārrauga, vērtētāja un ganāmpulka īpašnieka tiesības un pienākumi**

21. Pārraugam un vērtētājam ir pienākums šajos noteikumos noteiktajā kārtībā:

21.1. nodrošināt trušu un kažokzvēru ganāmpulkā pārraudzības un vērtēšanas datu ieguvi un to precīzu uzskaiti;

21.2. informēt ganāmpulka īpašnieku par neatbilstību ciltsdarba programmā noteiktajiem vērtēšanas un pārraudzības nosacījumiem.

22. Pārraugam un vērtētājam ir tiesības iegūt informāciju par trušiem un kažokzvēriem, kam jāveic pārraudzība un vērtēšana.

23. Ganāmpulka īpašniekam, ja viņš pats neveic pārraudzību savā ganāmpulkā,ir šādas tiesības:

23.1. saņemt pārrauga konsultācijas jautājumos, kas saistīti ar pārraudzību;

23.2. saņemt no truškopības un kažokzvēru organizācijas informāciju par sava ganāmpulka pārraudzības rezultātiem.

24. Ganāmpulka īpašniekam, ja viņš pats neveic pārraudzību savā ganāmpulkā, ir šādi pienākumi:

24.1. nodrošināt pārraudzības datu pieejamību pārraugam, vērtētājam un Pārtikas un veterinārajam dienestam;

24.2. informēt datu centru un Pārtikas un veterināro dienestu par pārkāpumiem pārraudzības darbā;

24.3. Civillikumā noteiktajā kārtībā vienoties ar pārraugu par pārraudzības darba veikšanu.

25. Ja ganāmpulka īpašnieks pats veic pārraudzību savā ganāmpulkā, viņam ir saistoši šo noteikumu 21. un 22.punktā minētie pienākumi un tiesības.

Ministru prezidents V.Dombrovskis

Zemkopības ministrs J.Dūklavs

2011.08.11. 12:12

I.Lavrinoviča

67027528, Ineta.Lavrinovica@zm.gov.lv